gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7916, del 14-11-2016 (2016/8538)

Informació pública de l'expedient d'ocupació de terrenys de la via pecuària Carrerada de Benialbó per a l'execució del projecte d'abastiment al dipòsit l'Altet des de la xarxa del pou de la Serreta, al terme municipal de Cocentaina.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7916

Data del DOGV
:   14-11-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/8538


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient d'ocupació de terrenys de la via pecuària Carrerada de Benialbó per a l'execució del projecte d'abastiment al dipòsit l'Altet des de la xarxa del pou de la Serreta, al terme municipal de Cocentaina. [2016/8538]  
Als efectes previstos en l'article 33 de la Llei 3/2014, d'11 de juliol, de la Generalitat, de Vies Pecuàries de la Comunitat Valenciana, i en l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se sotmet a informació pública l'expedient FOCUPAVP 19/2016, d'ocupació de terrenys de la via pecuària Carrerada de Benialbó, per al projecte d'abastiment al dipòsit l'Altet des de la xarxa del pou de la Serreta al terme municipal de Cocentaina.  
  
Cosa que es fa pública perquè puga ser examinat l'expedient en les oficines de la Direcció Territorial d'Alacant, síties al carrer Professor Manuel Sala, 2, 2a planta, i formular quantes al·legacions considere oportunes en el termini d'un mes, a partir de la publicació del present anunci.  
  
Alacant, 23 de setembre de 2016.- La directora territorial: Carmen Catalá Galván.
Diari Oficial de la Generalitat Valenciana


Sumari del DOGV 7895, del 13-10-2016 (2016/7932)

Extracte de la Resolució de 26 de setembre de 2016, del rector de la Universitat Politècnica de València, per la qual es convoca el Premi de l'IEAMA al Millor Treball Acadèmic en Enginyeria de l'Aigua.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7895

Data del DOGV
:   13-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7932


Data del document
:   26-09-2016

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 26 de setembre de 2016, del rector de la Universitat Politècnica de València, per la qual es convoca el Premi de l'IEAMA al Millor Treball Acadèmic en Enginyeria de l'Aigua. [2016/7932]  
BDNS (Identif.): 319032  
  
Primer. Persones beneficiàries  
Pot optar als premis l'alumnat d'universitats espanyoles en l'àmbit de l'enginyeria de l'aigua que hagen defensat un treball acadèmic en el curs acadèmic 2015-2016 com a requisit per a la finalització dels estudis en alguna titulació universitària oficial espanyola de grau o màster (o els seus equivalents en plans antics), durant el període comprès entre l'1 d'octubre de 2015 i el 30 de setembre de 2016, i ha d'estar relacionat amb alguna de les línies de recerca de l'IEAMA.  
   
  
Segon. Objecte  
Premiar el millor treball acadèmic d'alumnat d'universitats espanyoles en l'àmbit de l'enginyeria de l'aigua, que destaque per la qualitat tècnica o científica, el caràcter innovador i l'impacte positiu en la societat o el medi ambient.  
   
Tercer. Bases reguladores  
Accessibles en http://www.iiama.upv.es  
   
Quart. Quantia  
Un primer premi de 2.000 - i dos accèssits de 500 ?.  
   
Cinqué. Termini de presentació de sol·licituds  
El termini de presentació de sol·licituds és fins al 30 de novembre de 2016.  
  
València, 26 de setembre de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7791, del 26-05-2016 (2016/3342)

Notificació de la sentència dictada en el judici verbal número 451/2015.
------------------------------------------------------------------------

### Dades del document

Número de DOGV
:   7791

Data del DOGV
:   26-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3342


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el judici verbal número 451/2015. [2016/3342]  
Procediment: judici verbal 000451/2015.  
Demandant: Steel Inox, SL.  
Demandats: Capricci Di Gola, SL, i Francisco Javier Martínez Carot.  
  
Jorge Víctor Iglesias de Baya, lletrat de l'Administració de Justícia del Jutjat Mercantil número 2 de València, faig saber que en aquest jutjat se segueixen les actuacions de judici verbal número 000451/2015 a instàncies de Steel Inox, SL (fax 996 789 924), representada per procurador, contra Capricci Di Gola, SL, i Francisco Javier Martínez Carot, en què, per resolució de data d'avui, he disposat, com ho efectue, notificar la sentència dictada en les actuacions indicades als demandats en parador ignorat, Capricci Di Gola, SL, i Francisco Javier Martínez Carot. L'encapçalament i la part dispositiva de la sentència indicada, literalment, són com segueix:  
  
«Sentència número 13/2016  
València, 27 de gener de 2016  
Javier García-Miguel Aguirre, magistrat jutge de l'adscripció territorial del Tribunal Superior de Justícia de València, en funcions de reforç del Jutjat Mercantil número 2 de València, he vist les actuacions del judici verbal 451/2015, per reclamació d'una quantitat, instat per Steel Inox, SL, a través del seu representant legal Antonio Sierra Soriano i defesa per Elena Rubio Fajardo, contra Capricci Di Gola, SL, i Francisco Javier Martínez Carot, en situació de rebel·lia processal.  
  
Dispositiva  
Estime íntegrament la demanda interposada per la representació processal d'Steel Inox, SL, contra Capricci Di Gola, SL, i Francisco Javier Martínez Carot i, en conseqüència, condemne solidàriament els demandats a pagar a la part actora la quantitat de mil quatre-cents trenta-sis euros amb setanta-dos cèntims (1.436,72 ?), més l'interés legal especificat en el fonament cinqué d'aquest resolució, i expressa imposició de costes a la part demandada.  
Notifiqueu aquesta resolució a tots els qui hagen sigut part en aquest procés, amb l'advertiment que aquesta sentència és ferma i que, en contra, no s'hi pot interposar cap recurs, pel fet de resoldre un judici verbal de quantia determinada no superior a 3.000 euros.  
Expediu un testimoniatge d'aquesta resolució, uniu-lo a les actuacions, i incorporeu-ne l'original al llibre de sentències d'aquest jutjat.  
Aquesta és la meua sentència, que pronuncie, mane i firme.»  
  
I perquè valga de notificació de la sentència als demandats en parador ignorat, de conformitat amb el que disposa l'article 497.2 de la Llei d'Enjudiciament Civil, expedisc aquest edicte.  
  
València, 27 de gener de 2016.- El lletrat de l'Administració de Justícia: Jorge Víctor Iglesias de Baya.
Diari Oficial de la Generalitat Valenciana


Sumari del DOGV 7832, del 20-07-2016 (2016/5148)

Notificació de la sentència dictada en el procediment de divorci contenciós número 1024/2014.
---------------------------------------------------------------------------------------------

### Dades del document

Número de DOGV
:   7832

Data del DOGV
:   20-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5148


Organisme emissor
:   Jutjat de Primera Instància i Instrucció Número 7 de Paterna

Tipus de document
:   Edicte

Notificació de la sentència dictada en el procediment de divorci contenciós número 1024/2014. [2016/5148]  
En el procediment de divorci número 1024/2014, seguit a instàncies de Jesús Fornás Expósito contra Lourdes Ramona Rojas Cabrera, s'ha dictat la sentència que té l'encapçalament i la dispositiva que, literalment, diuen així:  
  
«Sentència 108/2015  
Paterna, 23 de setembre de 2015  
Dispositiva  
Estime totalment la demanda de divorci instada per la procuradora Cristina Coscollá Toledo, en nom i representació de Jesús Fornás Expósito, assistit per la lletrada Olga Camps Contreras, contra Lourdes Ramona Rojas Cabrera, i en conseqüència és procedent:  
1. Declarar el divorci vincular de les parts, Jesús Fornás Expósito i Lourdes Ramona Rojas Cabrera.  
2. Atribuir a Jesús Fornás Expósito l'ús del domicili i el parament conjugal siti al carrer del Cigronet, número 2, porta 4, de Burjassot (València).  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació, dins dels 20 dies següents comptadors des de la notificació, davant d'aquest jutjat, i del qual coneixerà l'Audiència Provincial de València.  
  
Aquesta és la meua sentència, que pronuncie, mane i firme.»  
  
I atés que la demandada, Lourdes Ramona Rojas Cabrera, es troba en parador desconegut, expedisc aquest edicte a fi que li valga de notificació de forma deguda.  
  
Paterna, 4 de desembre de 2015.- La secretària judicial: María del Carmen Ramos Fernández.
Diari Oficial de la Generalitat Valenciana


Sumari del DOGV 7887, del 04-10-2016 (2016/7406)

Notificació de la sentència dictada en el judici verbal número 1858/2014.
-------------------------------------------------------------------------

### Dades del document

Número de DOGV
:   7887

Data del DOGV
:   04-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7406


Organisme emissor
:   Juzgado de Primera Instància Número 3 d'Elx

Tipus de document
:   Edicte

Notificació de la sentència dictada en el judici verbal número 1858/2014. [2016/7406]  
Judici verbal número 001858/2014  
Part demandant: Suministros de Construcción Quiles, SL.  
Part demandada: Carlos A. Núñez Tomé.  
Sobre: altres verbals.  
En el judici a què es fa referència s'ha dictat la resolució que té el text que, literalment, és com segueix:  
  
«Sentència 24/2016  
Elx, 29 de gener de 2016  
José Vicente Montealegre Galera, magistrat jutge del Jutjat de Primera Instància número 1 d'aquesta ciutat i partit, he vist aquestes actuacions de judici verbal, seguides al número 1858/2014, promogudes per la mercantil Suministros de Construcción Quiles, SL, representada per la procuradora la senyora García Vicente i assistida pel lletrat el senyor Gomis Díaz, contra Carlos A. Núñez Tomé, declarat en estat processal de rebel·lia, sobre reclamació d'una quantitat derivada de contracte de subministrament de mercaderies.  
Dispositiva  
Estime la demanda promoguda per la procuradora la senyora García Vicente, en nom i representació de la mercantil Suministros de Construcción Quiles, SL, contra Carlos A. Núñez Tomé, declarat en estat processal de rebel·lia, i condemne aquest darrer a abonar a la part actora la suma de 1.500 euros, més els interessos legals des de la data d'interpel·lació judicial, així com al pagament de les costes processals causades.  
  
Notifiqueu aquesta resolució a les parts i feu-los saber que, en contra, no s'hi pot interposar cap recurs, de conformitat amb el que disposa l'article 455 de la Llei d'Enjudiciament Civil, en la modificació que en fa la Llei 37/2011, de 10 d'octubre, de mesures d'agilitació processal.»  
  
  
Atés que es desconeix el domicili o la residència actuals de la part demandada, mitjançant diligència d'ordenació de data d'avui, la lletrada de l'Administració de Justícia, María Isabel Cerdá Antón, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte, a fi de portar a efecte la diligència de [...].  
  
Elx, 29 de juliol de 2016.- La lletrada de l'Administració de Justícia: María Isabel Cerdá Antón.
Diari Oficial de la Generalitat Valenciana


Sumari del DOGV 7930, del 02-12-2016 (2016/9039)

RESOLUCIÓ d'11 de novembre de 2016, de la Universitat d'Alacant, per la qual nomena Julia Moltó Berenguer professora titular d'universitat en l'àrea de coneixement d'Enginyeria Química.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7930

Data del DOGV
:   02-12-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/9039


Data del document
:   11-11-2016

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ d'11 de novembre de 2016, de la Universitat d'Alacant, per la qual nomena Julia Moltó Berenguer professora titular d'universitat en l'àrea de coneixement d'Enginyeria Química. [2016/9039]  
De conformitat amb la proposta elevada per la comissió nomenada per a jutjar la plaça de professor titular d'universitat (DF02751), convocada per Resolució de 29 de juliol de 2016 (BOE 11.08.2016), de l'àrea de coneixement d'Enginyeria Química, Departament d'Enginyeria Química, i presentada per la interessada la documentació a què fa referència la base novena de la convocatòria; aquest Rectorat, en ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la despleguen, ha resolt nomenar Julia Moltó Berenguer, amb document nacional d'identitat número 83181586T, professora titular d'universitat de l'àrea de coneixement d'Enginyeria Química, adscrita al Departament d'Enginyeria Química.  
  
Contra aquesta resolució, que esgota la via administrativa, pot la interessada interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 11 de novembre de 2016.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 7755, del 07-04-2016 (2016/2094)

Declaració de nul·litat de la licitació número 15/070. Prestació del servei de menjador laboral i cafeteria de Ferrocarrils de la Generalitat Valenciana, FGV, en les instal·lacions de València Sud.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7755

Data del DOGV
:   07-04-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/2094


Data del document
:   23-03-2016

Organisme emissor
:   Ferrocarrils de la Generalitat Valenciana

Tipus de document
:   Anunci

Anàlisi jurídica

 Descriptors 

:   * contracte de serveis

Declaració de nul·litat de la licitació número 15/070. Prestació del servei de menjador laboral i cafeteria de Ferrocarrils de la Generalitat Valenciana, FGV, en les instal·lacions de València Sud. [2016/2094]  
Amb data de 12 de gener de 2016 l'entitat de dret públic Ferrocarrils de la Generalitat Valenciana, FGV, en el procediment obert convocat per a la prestació del servei de menjador laboral i cafeteria de Ferrocarrils de la Generalitat Valenciana, FGV, en les instal·lacions de València Sud, expedient 15/070, ha acordat declarar nul el mencionat procediment de contractació.  
  
València, 23 de març de 2016.- El director gerent: Ángel García de la Bandera.
Diari Oficial de la Generalitat Valenciana


Sumari del DOGV 7901, del 21-10-2016 (2016/7728)

Oferta d'ocupació pública per a l'any 2016.
-------------------------------------------

### Dades del document

Número de DOGV
:   7901

Data del DOGV
:   21-10-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/7728


Data del document
:   21-09-2016

Organisme emissor
:   Ajuntament d'Alcalà de Xivert

Tipus de document
:   Anunci

Descriptors 

:   * Alcalà de Xivert
    * concurs administratiu

Oferta d'ocupació pública per a l'any 2016. [2016/7728]  
Es fa públic que la Junta de Govern Local, en sessió celebrada el 14 de setembre de 2016, va acordar aprovar l'oferta d'ocupació pública per a l'exercici 2016, comprensiva de les places de la plantilla d'aquest ajuntament que a continuació s'esmenten:  
  
Oferta d'ocupació pública 2016  
  
Funcionaris de carrera  
  
1) Denominació: agent de la policia local.  
Nombre de places: cinc.  
Escala: administració especial.  
Subescala: agent.  
Grup segons article 76 de l'Estatut Bàsic de l'Empleat Públic: C1.  
  
Codis de lloc de treball: PL08, PL16, PL19, PL20, PL21.  
  
Alcalà de Xivert, 21 de setembre de 2016.- L'alcalde: Francisco Juan Mars.
Diari Oficial de la Generalitat Valenciana


Sumari del DOGV 7732, del 02-03-2016 (2016/1379)

RESOLUCIÓ de 15 de febrer de 2016, de la Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública, per la qual se sotmet a informació pública l'expedient d'autorització sanitària per a trasplantament de teixit ossi i tendinós de l'Hospital Clínica Benidorm.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7732

Data del DOGV
:   02-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1379


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 15 de febrer de 2016, de la Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública, per la qual se sotmet a informació pública l'expedient d'autorització sanitària per a trasplantament de teixit ossi i tendinós de l'Hospital Clínica Benidorm. [2016/1379]  
En esta Direcció General d'Investigació, Innovació, Tecnologia i Qualitat s'instruïx expedient d'autorització sanitària per a trasplantament de teixit ossi i tendinós de l'Hospital Clínica Benidorm.  
D'acord amb l'Orde de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules i en relació amb el que disposa el Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:  
  
Sotmetre el dit expedient a informació pública per un terme de 20 dies, a fi que els qui estiguen interessats puguen examinar l'expedient i formular-hi les observacions que estimen oportunes dins de l'esmentat termini, que començarà a comptar des de l'endemà de la publicació de la present resolució.  
  
L'expedient està en el Servici d'Acreditació, Autorització i Registre de Centres, Servicis i Establiments Sanitaris de la Direcció General d'Investigació, Innovació, Tecnologia i Qualitat d'esta conselleria, siti a València, carrer del Misser Mascó, 31, on les persones interessades podran examinar-lo. Les al·legacions han de presentar-se per escrit en les dites dependències de la Conselleria de Sanitat Universal i Salut Pública o en qualsevol òrgan administratiu dels establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
València, 15 de febrer de 2016.- El director general d'Investigació, Innovació, Tecnologia i Qualitat: Óscar Zurriaga Llorens.
Diari Oficial de la Generalitat Valenciana


Sumari del DOGV 7738, del 10-03-2016 (2016/1561)

Notificació de la sentència dictada en el judici verbal número 18/2013.
-----------------------------------------------------------------------

### Dades del document

Número de DOGV
:   7738

Data del DOGV
:   10-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1561


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el judici verbal número 18/2013. [2016/1561]  
Procediment: judici verbal 000018/9320-IO.  
De: Galerías Aitana, SL.  
Procuradora: María del Mar Sala Ballester.  
Contra: Crown Vacation, SA.  
Procurador/a: -  
En aquest procediment de judici verbal, seguit a instàncies de Galerías Aitana, SL, contra Crown Vacation, SA, s'ha dictat la sentència que, literalment, és com segueix:  
  
«Dispositiva  
1. Estime íntegrament la demanda interposada per Galerías Aitana, SL.  
2. Condemne Crown Vacation, SL, a abonar a l'actora la quantitat de 2.230,06 euros (dos mil dos-cents trenta euros amb sis cèntims), més els interessos corresponents.  
3. És procedent l'expressa imposició de les costes causades en aquesta instància a la part demandada.  
Aquesta és la meua sentència, de la qual expediu un testimoniatge suficient per a unir-lo a les actuacions que l'han motivada, que pronuncie, mane i firme.  
Notifiqueu aquesta resolució a les parts personades, i advertiu-los que aquesta resolució és ferma, atés que, en contra, no s'hi pot interposar recurs d'apel·lació.  
Publicació. Aquesta sentència ha sigut donada, llegida i publicada per la magistrada jutgessa que la subscriu en el dia d'avui mentre celebrava audiència pública. En done fe.»  
  
I atés que el demandat, Crown Vacation, SA, es troba en parador desconegut, expedisc aquest edicte a fi que li valga de notificació de forma deguda.  
  
Dénia, 3 de març de 2016.- El lletrat de l'Administració de Justícia: Alejandro Martínez García.